צבי אנקורי

צבי אנקורי (19 ביולי 1920 - 12 בנובמבר 2012) היה היסטוריון וסופר, כיהן כפרופסור באוניברסיטאות בישראל ובארצות-הברית.

ביוגרפיה
נולד בשם הירש סלומון ורובל בטרנוב שבגליציה המערבית (כיום בפולין), לחזן יצחק אייזיק ורובל. עלה לישראל ב-10 באוקטובר 1937 על גבי הספינה "פולוניה" והצטרף לקיבוץ חניתה.

בפרוץ מלחמת העולם השנייה התגייס ליחידת התובלה 178 בצבא הבריטי. עם כיבוש דרום איטליה בספטמבר 1943 השתקע במחנה העקורים פרמונטי וניהל בו את מערכת החינוך. לאחר המלחמה חיפש את אחותו, מלה, הצליח להוציאה מברית המועצות ולהביאה לישראל.

במלחמת העצמאות היה ממפקדי הגדנ"ע בירושלים. פיקד על פלוגת הגדנ"ע שמשימתה הייתה, כדבריו, "להחליף את אצ"ל בדיר-יאסין ולנקות את השטח מגוויות לפני שתבוא לכפר משלחת מהצלב האדום."

בתקופה שבה התגורר בשכנות לש"י עגנון התיידדו השניים ונהגו לטייל יחד.

הוא לימד באוניברסיטאות תל אביב שם עמד בראש הקתדרה לתולדות יהודי יוון וסלוניקי, העברית, אוהיו וקולומביה.

תחומי מחקריו הם תולדות יהודי האימפריה הביזנטית ותולדות הקראים.

נפטר בגיל 92. בנותיו הן השחקנית גילת אנקורי, פרופסור גנית אנקורי, בעברהּ ראש החוג לאמנות באוניברסיטה העברית, ואשת החינוך דליה חזות.

מספריו
 ערמוני אשתקד, הוצאת כרמל, 2001,
 כדקל במדבר, אוטוביוגרפיה, הוצאת כרמל, 2002
 יהודי יון לדורותם מאז ועד עתה, הוצאת הקתדרה להיסטוריה ותרבות של יהודי סלוניקי ויוון באוניברסיטת תל אביב
 יהדות ויוונות נוצרית: מיפגש ועימות במרוצת-הדורות, הוצאת הקתדרה להיסטוריה ותרבות של יהודי שלונקי ויוון באוניברסיטת תל אביב

קישורים חיצוניים
 
 גילת אנקורי, יהדות בגולה
 
 צבי אנקורי, "כדקל במדבר", מתוך הפרולוג - ירושלים, הוצאת כרמל, 2007

הערות שוליים

סגל אוניברסיטת תל אביב: היסטוריה של עם ישראל
מתנדבי היישוב לצבא הבריטי
היסטוריונים ישראלים
אנשי העלייה החמישית
משפחת אנקורי
ישראלים שנולדו ב-1920
ישראלים שנפטרו ב-2012